
Projekteerimistingimuste määramine

( Puškini tn.2, üheksakorruselise korterelamu osaline rekonstrueerimine )

Vastavalt Kohaliku omavalitsuse korralduse seaduse § 30 lg 1 p 2, ehitusseaduse §19 lõike 3  ning Narva Linnavolikogu 26.08.2004 määrusele nr. 42/38 „Narva Linnavalitsuse projekteerimistingimuste määramise delegeerimise õigus”
Narva Linnavalitsus annab korralduse:


Määrata projekteerimistingimused  Puškini  tn.2  üheksakorruselise korterelamu osalise  rekonstrueerimise ehitusprojekti koostamiseks.  

1. ÜLDANDMED

	1.1  Tellija 
	KÜ ”Puškini 2, 2A, 4” 
 Aadress: Puškini 2A-2 Narva linn

	1.2  Asukoht, algandmed:


	Narva linn Puškini 2
Maakasutuse sihtotstarve: Korruselamumaa.

	1.3  Lähteülesanne on kehtiv 2 aastat alates otsuse jõustumisest.

	1.4 Lähteülesande koostamise alus     

1.4.1 Projekteerimistingimuste taotlus 30.03.2006.a. nr 386/1-11    
         Dmitri Balabanovitš - juhatuse liige

1.4.2 Ehitusseadus

1.4.3 Eestis kehtivad normatiivid, EPN.


2.   PROJEKTEERIMISE EESMÄRK

2.1 Projekti koostamise eesmärgiks on üheksakorruselise korterelamu osaline rekonstrueerimine.
3.  ÜLDNÕUDED 
3.1   Ehitusprojekt koostada kooskõlas Eestis kehtivate projekteerimisnormidega ja Majandus- ja Kommunikatsiooniministri kehtestatud 27.12.2002.a. määrusega nr 70 „Nõuded ehitusloa taotlemisel esitatavale ehitusprojektile“.

3.2     Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.3     Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg4 p1).

3.4       Projekt peab olema heaks kiidetud kõigi seadusega ettenähtud juhtudel*.

3.5       Väljastatud projekteerimistingimused lisada projekti kausta.

3.6       Ehitusprojekt koostada vastavalt Eesti standardile EVS 811:2002. 
4.  ARHITEKTUURSED JA LINNAEHITUSLIKUD TINGIMUSED 

4.1 Peasissepääsu uste vahetamine: olemasolevates mõõtmetes, tuldtõkestavad

4.2 Trepikodade klaasimine: valged aknaraamid, vahetamine olemasolevates mõõtmetes.

4.3 Korterite aknad: valged aknaraamid, vahetamine olemasolevates mõõtmetes.

4.4 Korterite lodzade klaasimine: esitada projektis fassaadide klaasistamispass.
4.5 Välisviimistlus: kasutada ajas kestvaid, keskkonda sobivaid kvaliteetmaterjale. Välisviimistlus lahendada hoone ülejäänud viimistlusega harmoonilise tervikuna. Välisviimistluse pass esitada projekti koosseisus.

4.6 Elektrivarustuse rekonstrueerimine.
4.7 Silluse rekonstrueerimine.
4.8 Vihmaveesüsteemi rekonstrueerimine.

4.9 Haljastus: lahendada projektiga.
4.10 KÜ territooriumi heakorrastustööd: lahendada projekti koosseisus.

5.  ERITINGIMUSED

5.1      Projekti koosseisus esitada insener- tehniline projektlahendus elektrivarustusele;
6.  KOOSKÕLASTUSED
6.1       Ida-Virumaa Päästeteenistus Narva Komando;
6.2       Narva Linnavalitsuse Arhitektuuri- ja Linnaplaneerimise Amet;
7. RAKENDUSSÄTTED
7.1       Korraldus jõustub seadusega ettenähtud korras.

7.2       Korralduse võib vaidlustada Tartu Halduskohtus Jõhvi kohtumaja 30 päeva jooksul arvates korralduse  teatavakstegemisest

Tarmo Tammiste      
	Ants Liimets

Linnapea

Linnasekretär

*Märkus:

             Taotlejale on selgitatud Ehitusseaduse (RT I 2002, 47, 297 ) nõuded:

1. Paragrahv 12 lõike 2 „...Ehitusluba ei anna õigust ehitusloale märgitud maaüksuse või ehitise

             omaniku loata ehitada „.

